**DOCUMENTAȚIE DE ATRIBUIRE DIRECTĂ**

pentru concesionarea, prin atribuire directă Regiei Autonome ROMATSA D.S.N.A.R. S.A., a unui teren proprietate publică a orașului Pecica

1. **Concedentul:** Orașul Pecica, Strada 2, Nr. 150, cod fiscal 317235, tel/fax 0257/468323, persoană de contact – Szokola Dalimir, referent in cadrul Compartimentului Gestionarea Domeniului Public și Privat.
2. **Instrucțiuni privind organizarea și desfășurarea procedurii de concesionare**

Obiectul concesiunii îl constituie terenul proprietate publică a orașului Pecica, în suprafață totală de 10.475 mp, situat în zona extravilană a orașului Pecica, teren înscris în C.F. 311435

Terenul concesionat va fi exploatat de R.A. ROMATSA D.S.N.A.R. S.A., în vederea activității de gestionare, întreținere și administrare a traficului aerian.

1. **Durata concesiunii**

Durata concesiunii este de 49 de ani, conform art. 306, art 1 din Ordonanța de Urgență 57 din 03.06.2019 prin care contractul de concesiune de bunuri proprietate publică se încheie în conformitate cu legea română, indiferent de naţionalitatea sau de cetăţenia concesionarului, pentru o durată care nu va putea depăşi 49 de ani, începând de la data semnării lui.

1. **Redevența. Mod de calcul**

La stabilirea prețului de concesiune se va ține cont de valoarea minima dată prin Raportul de evaluare nr. 1434 din 03.06.2020, realizat de către evaluatorul autorizat Beatrice Iunona Puican și anume 0,1453 lei/mp/lună și de procesul verbal de negociere.

1. **Procedura aplicată pentru atribuirea contractului de concesiune**

Concesionarea terenului se face prin atribuire directă, în conformitate cu prevederile art. 315 din Oordonanța de Urgență a Guvernului nr. 57/2019, potrivit cărora prin excepţie de la prevederile art. 312 alin. (1), bunurile proprietate publică pot fi concesionate prin atribuire directă companiilor naţionale, societăţilor naţionale sau societăţilor aflate în subordinea, sub autoritatea sau în coordonarea entităţilor prevăzute la art. 303 alin. (3)-(5), care au fost înfiinţate prin reorganizarea regiilor autonome şi care au ca obiect principal de activitate gestionarea, întreţinerea, repararea şi dezvoltarea respectivelor bunuri, dar numai până la finalizarea privatizării acestora.

1. **Instrucțiuni privind modul de utilizare a căilor de atac**

Soluționarea litigiilor de orice fel care decurg din executarea contractului de concesiune se face pe cale amiabilă sau, după caz, potrivit prevederilor Legii contenciosului administrativ nr. 554/2004, cu modificările și completările ulterioare.

1. **Clauze contractuale obligatorii**

Contractul de concesiune se perfectează cu respectarea prevederilor din Ordonanța de Urgență nr. 57/2019 privind Codul Administrativ, Secţiunea a 3-a, Concesionarea bunurilor proprietate publică, art. 315.

1. **Garanții de bună execuție a contractului de concesiune**

În termen de cel mult 90 de zile de la data semnării contractului de concesiune, concesionarul va achita la bugetul local, cu titlu de garanție de bună execuție datorată pentru primul an de exploatare, o sumă egala cu redevența minimă.

INIȚIATOR, PRIMAR PETRU ANTAL